Žąsinas (upė)
Žąsinas – nedidelė upė Kauno rajone, priklausanti Nevėžio baseinui, dešinysis Aluonos intakas. Žąsino žiotys už 8,3 km, kodas LR upių klasifikatoriuje – 13011154. Prasideda Uždulinskių kaimo (Čekiškės sen.) apylinkėse. Nuo ištakų atvirų laukų ruožuose upelio vaga sureguliuota. Toliau kerta kelius  1926  Vilkija–Pagiriai–Liučiūnai  ir  1925  Čekiškė–Liučiūnai–Cinkiškiai , ties Kauno ir Kėdainių rajonų riba kerta magistralę  A1  Vilnius–Kaunas–Klaipėda . Intakai: Žąsinėlis, Juodupis, Žvaranta (kairieji), Vilkupis (dešinysis). Prie Žąsino įsikūrusios gyvenvietės: Lebedžiai, Baltriškė, Selverava, Naujasodžiai. Upėvardis kildinamas nuo paukščio pavadinimo žąsinas.